JohanHeinsen/ENO huggingface dataset:
Viborger Samler, 1849-05-21
Efter et paalideligt Rygte skal den preussiske General Neumann være ankommen til Kbhvn, med hæderlige Fredsbetingelser for Danmark. Frankfurt am Main. Vicepræsident Biedermann meddeelte den 15de Mai Rigsforsamlingen, at Rigsforstanderen har forlangt Betænkningstid indtil den 16de angaaende Dannelsen af et nyt Ministerium. Samme Dag antoges næsten eenstemmig den Beslutning: "Nationalforsamlingen stiller det baierske Rhinpfalz paa Grund af den sammesteds til Rigsforfatningens Gjennemførelse opstaaede Gjæring under Rigets Beskyttelse og opfordrer Centralmagten til uopholdelig at tage passende Forholdsregler for at gjøre Beslutningen gjældende." Et lignende Andragende, stillet af Mittermaier for Storhertugdommet Badens Vedkommende, antoges ligeledes.
Viborger Samler, 1849-05-21
Hamborg, den 17de Mai. Af troværdig Kilde erfares, at Kongen af Preussens Generaladjutant, General v. Neumann, er for nogle Dage siden afreist i en Freds mission over Wismar til Kjøbenhavn.
Viborger Samler, 1849-05-21
Jndenlandske Efterretninger. Rigsforsamlingen sluttede i Onsdagsaftes Forhandlingen af den egentlige Grundlov ved at vedtage Sammes § 80 uforandret 6 80. Udkastet: Forslag til Forandring i, eller Tillæg til, nærværende Grundlov fremsættes paa en ordentlig Rigsdag, Vedtages den derom fattede Beslutning i uforandret Skikkelse, af næste ordentlige Rigsdag, og bifaldes den af Kongen, opløses begge Thingene, og almindelige Valg foregaae baade til Folkethinget og til Landsthinget. Vedtages Beslutningen 3die Gang af den nye Rigsd. paa en ordentlig eller overordentlig Samling, og stadfæstes den af Kongen, er den Grundlov. (110 mod 1 St.) En af Udvalget foreslaaet § 81, der skulde give Domstolene Ret til at dømme om Lovenes Overeensstemmelse med eller Strid mod Grundloven, blev forkastet med 114 Stemmer mod 1. Derpaa vedtoges følgende midlertidige Bestemmelser: 6 82. Udvalgets Forslag. Ligesom Reglen i § 15, at Civillisten bestemmes ved Lov, ingen Anvendelse har for den nuregierende Konge, saaledes vil ikke heller den i 4 16 givne Forskrift være til Hinder for, at Apanager nydes udenfor Riget, forsaavidt saadant hjemles ved alt bestaaende Contracter. (Enstemmig med 117 Stemmer.) 6 83. Udvalgets Forslag. Jndtil den i § 21 bebudede Pensionslov udkommer, vil enhver Embedsmand, der efter samme Paragraphs Bestemmelse bliver afskediget, erholde Pension efter de hidtil fulgte Regler. (Eenst. med 108 St.) 6 84. Udvalgets Forslag: Den i § 62 indeholdte Bestemmelse skal ikke være anvendelig paa de nuværende Dommere, som tillige have administrative Forretninger. (Eenstemmig med 109 St.) 6 85. Udvalgets Forslag, indtil en Omordning af den criminelle Proces er iværksat, vil den i § 67 omhandlede Jndankning af en Fængselskjendelse skee som en privat Sag, dog med Extraretsvarsel, ligesom den Klagende er fritaget for Brugen, af stemplet Papir og Erlæggelse af Retsgebyrer. Der bør gives ham Adgang til i Anledning af saadan Paaanke at raadføre sig med en Sagfører, og nye Oplysninger kunne fremlægges for Overretten. (86 mod 8 St.)§ 86, der indeholdt en Fortegnelse over de nye Love, der først skulde udgaae, blev forkastet med 73 St. mod 37. (Fædrl.) Rigsforsamlingen holdt Møde i Fredags Aftes. Efter en Discussion, der afsluttedes, strax efter at den var begyndt, vedtog Forsamlingen følgende Slutnings indstilling:
Viborger Samler, 1849-05-21
At Hs. Maj., efter af fri kongelig Villie at have tilsagt Danmarks Rige en fri Forfatning, høitidelig vil erklære, at Kongeloven, efterat den nye Grundlov for Danmark er vedtagen, skal være ophævet i alle dens Bestemmelser, med Undtagelse af dem, der indeholdes i § 2740 om Arvefølgen, hvilke ere stadfæstede i Grundlovens § 4, samt med Undtagelse af de i Kongelovens §§ 21 og 25 om de kongelige Prindser og Prindsesser indeholdte Bestemmelser, der dog nærmere kunne ordnes ved en Huuslov. Resten af Jndstillingen, der androg paa Stadfæstelsen, af de for Slesvig og Jsland tagne Forbehold, bortfaldt efter Tichernings Forslag. Grundlovens Titel bestemtes at skulle være. Grundlov for Danmarks Rige". Derpaa begyndte Forhandlingen af Valgloven, af hvilken man blev færdig med de første 26 Paragrapher. Denne Forhandling fortsættes iaften (Løverdag.) (Fædrl.)
Viborger Samler, 1849-05-21
Kammerherre Reed; til Palsgaard er ankommen til Kbhvn. Man formoder, at det er for at benyttes i en diplomatisk Sendelse. (Fædrl.)¬
Viborger Samler, 1849-05-21
Et svensk Blad af 11te Mai meddeler: Et Rygte, med Krav paa nogen Paalidelighed, melder fra Stockholm, at der den 8de Mai er indløben til Kongen Depescher med Tilkjendegivende om, at Kongerne af Preussen, Hanover, Baiern og Würtemberg have besluttet at indgaae en Separat-Fred med Danmark, uden at bryde sig om det tydske Forbund og Slesvig=Holstenerne. (Avis=S. Rdl.)
Viborger Samler, 1849-05-21
Om vor diplomatiske Forholds Stilling kan i Øieblikket ikke siges Noget med Bestemthed. De af Regjeringen med Coureer i Søndags modtagne Efterretninger fra London ere ikke tilfredsstillende. Sagernes Stilling i Tydskland giør vel ogsaa alt fortiden uberegneligt. (Ab. A.)
Viborger Samler, 1849-05-21
Det den 17de Mai til Kbh. ankomne engelske Krigsdampskib "Hecate (med 2 48pundige og 8 32pundige Kanoner samt 60 Mands Besætning) skal ikke, som det hedder fra London i Standard, have bragt egentlige Depescher med fra Palmerston, men være ankommet for at føre Tilsyn med Blokaden. Paa Elbmundingens Blokade har Chefen Jntet havt at udsætte, og Skibet gaaer nu herfra til de østersøiske Havne. (Ab. Av.) Fra Armeen. (Officielt). "Fienden har den 16de Mai om Morgenen Kl. 3 begyndt med at bombardere Fredericia, deels med 24 Pds. Granater, deels med 84 Pundige og 168 Pundige Bomber. Bombardementet blev, med flere Mellemrum, fortsat hele Dagen. Enkelte Bygninger geraadede i Brand, men Jlden blev strax slukket, Generalmajor v. Rye's Corps stod den 16de om Aftenen endnu ved Skanderborg. J Sundeved er Jntet forefaldet.
Viborger Samler, 1849-05-21
(Officielt.) "Bombardementet af Fredericia er den 17de Mai fortsat, næsten uafbrudt. Endeel Bygninger ere afbrændte og beskadigede. Hele Tabet som Besætningen har lidt den 16de og 17de, bestaaer i 2 Døde og 24 Saarede, deriblandt Jngenieurcapitain v. Ernst, let saaret.
Viborger Samler, 1849-05-21
Fra Generalmajor v. Rye er ingen Rapport indkommen. I Sundeved er Jntet forefaldet.
Viborger Samler, 1849-05-21
Den udførlige officielle Meddelelse og Fægtningen ved Krybily den 3die Mai er nu offentliggjort. Vor Tab var paa denne Dag 1 Død og 28de Saarede, iberegnet Generalmajor v. Rye's Tab, der kun bestod i 2 saarede Dragoner. Jblandt de Saarede er een Officier, nemlig Lieut. v. Ribau af 1ste Reserve-Jægercorps. - Om Fjendens Tab vides med Bestemthed, at det har været betydeligere. 2 Døde, 1 Haardtsaaret, og 4 andre Fanger, hvoriblandt en Fændrik, Baron de Favrat, faldt i vore Hænder. De Fangne ere af den 2den, 4de og 9de Jnsurgentbataillon. Baron, Lieutenant v. Adeler, der er bleven udvexlet imod en würtembergsk Officier, skal, efter Forlydende, for hans ved Overgivelsen af Feldtvagten udviste Forhold, hvor han overgav sig med ca. 20 Mand uden at løsne et Skud, stilles for en Krigsret. (N. Posteft.)
Viborger Samler, 1849-05-21
Faaborg, den 17de Mai. Et allerede igaar ved Ærøes Vestpynt observeret større Krigskib lettede imorges og gik sydpaa; i Eftermiddag er her hørt en temmelig vedholdende Kanonade i sydlig Retning, som man antager kommer fra en Manoeuvre, Krigskibet foretager. (Hp. A.)
Viborger Samler, 1849-05-21
Odense, den 17de Mai. Skjøndt Fiendens Bombardement paa Fredericia igaar Morges vedvarede fra Kl. 3 til 10 og senere fra 3 Steder fortsattes fra Kl. 2 til henimod Aften, formaaede han dog ikke at anrette synderlig Skade paa Byen; kun enkelte Huse bleve ramponerede og 1 Jndvaaner let saaret. Fæstningen blev ham ikke Svar skyldig. En stor Deel af Jndvaanerne har forladt Byen og begivet sig til Fyen; igaar Eftermiddags vare 2 Dampskibe og flere Transportskibe beskjæftigede med denne Befordring. Bombardementet mod Fredericia begyndte igjen imorges tidlig; Kl. 8 vil man fra det nordvestlige Fyen have seet Jldebrand i Byen. (Hp. Av.) den 18de Mai. Bombardementet mod Fredericia, der fortsattes igaar, er atter begyndt tidlig imorges; igaar skal det i Byen have brændt paa 6 Steder, men det lykkedes hvergang at slukke Jlden, inden den kunde udbrede sig langt; 10 ved Slukningen saarede Soldater, bleve overførte til Fyen; Jndvaanerne vedbleve i Mængde, at flytte over til Fyen, nogle af dem vare saarede; et Forsøg, som Fjenden igaar Morges gjorde mod Blokhuset udenfor Fæstningen, endte med et frygteligt Tab for ham, derefter begyndte han at opføre et Batteri i Møllebugten lige ved Stranden paa et Sted, hvorfra han, hvis han faaer det fuldført, ikke alene vil kunne beskyde Blokhuset med Kraft, men ogsaa naae baade Fæstningen og Strib. Jmorges tegnede Bombardementet allerede tidligt til at tage en farligere Vending; en af de første Bomber satte Jld paa Kjøbmand Ahlmanns store Damp brænderi, der i kort Tid afbrændte, noget senere opkom der Jld i den temmelig tæt bebyggede Deel af Byen i Nærheden af Prindsens Port - den fik voldsom Næring, da den angreb Sukkerfabriken, og allerede Kl. 7 var denne Deel af Byen at see til som et Jldhav, en Reisende, som ved denne Tid forlod Strib, kunde endnu længe see Jlden og fra Bankerne ved Vissenberg har man seet det brænde Kl. 11. Fjenden skyder fra 3 i Løbegrave anbragte Batterier, der ikke kunne sees fra Fæstningen det farligste er det nordvestligste; et af Batterierne, som igaar endnu ikke kunde naae Voldene, var idag rykket længere frem; de fjendtlige Bomber ere tildeels 120 pundige. Elendigheden blandt de stakkels flygtende Jndvaanere er stor og trænger til øieblikkelig og kraftig Hjelp. (Hemp. Av.)
Viborger Samler, 1849-05-21
Ved en den 15de Mai om Aftenen pludselig opkommen Jldebrand i Hulemose Mølle ved Vordingborg ere 8 Mennesker indebrændte. (S. Bl.)¬
Viborger Samler, 1849-05-21
J Altona ligge tolvhundrede Mand af den fjendtlige Hær syge af forskjellige Febersygdomme.
Viborger Samler, 1849-05-21
Fra Kolding erfare vi, at det Beleiringsskyts, Fjenden har ført derigjennem, ikke er meere end et Par Morterere til 168 pundige Bomber og et Par Kanoner til 84. pundige dito. – J Veile har Fjenden i det Hele opført sig godt, og alt er gaaet sin rolige, ordentlige Gang. (Fdl.) Skanderborg, den 17de Mai. Fjendens Stilling. er saavidt vides endnu den samme som senest anført. Hans Styrke skal være 14,000 Mand, foruden Reserven 10,000, som staaer i Veile og Omegn. (Ah. Av.)
Viborger Samler, 1849-05-21
Fra Hadsherred, 17de Mai Eftermiddag. Fjendens Stilling er omtrent uforandret; kun har han udbredt sig lidt længere mod Øst til Haldrup og Steensballe. Paa Tyrrestrup ligge 4 Officierer og 100 Mand; Forposterne staae idag ved Søvind. – Man siger her, at 2000 Md. af den her nærmest staaende fjendtlige Colonne skulle være afsendte til Fredericia, hvor Tydskerne i de sidste Dage have lidt betydeligt Tab. Endvidere fortælles her, at der har været Uroligheder i deres Leir, navnlig iblandt Polakkerne, som ligge os nærmest; de skulle have erklæret, at de Jntet havde her at bestille, ville ikke kæmpe imod de Danske, og truede med at skyde deres Officierer dersom de ikke førte dem tilbage!!! Disse Fortællinger ere komne fra Bønder, der have gjort tvungne Reiser for(Aarh. Av.) Fjenden.
Viborger Samler, 1849-05-21
Aarhuus, den 18de Mai. Fjendens Stilling syn tes endnu igaar at være uforandret. Der havde i nogle Dage været en paafaldende Rolighed paa begge Sider, indtil der igaar Eftermiddags forefaldt en lille Skjærmydsel mellem Forposterne S. for Skanderborg, hvori der vexledes omtrent et halvthundrede Skud, hvorpaa man igjen trak sig tilbage. Vore Tropper ventede idag et (S. Bl.) Angreb. Løverdag Efterm. Kl. 5. Jndtil i Middags var intet Mærkeligt passeret, hverken paa den ene eller anden Kant af vor Krigsskueplads, undtagen at der havde viist sig en fjendtlig Patrouille i Odder. (Sl. Bl.)
Viborger Samler, 1849-05-21
Viborg, den 20de Mai. (Correspondentefterretn.) Fredericia, d. 17de Mai, Form. Kl. 10. - Jeg sluttede mit Brev af Gaarsdato, Efterm. Kl. 4 1/2, med at anføre, at Bombardementet atter var begyndt; dette kan jeg nu supplere med, at Samme vedholdt til Kl. 7 Efterm., hvorefter vi havde Ro herfor til imorges Kl. 34 da Spektakken atter gik løs, og det i en endnu større Grad end igaar. Desværre staae enkelte Huse i Brand og mange ere demolerede. – J dette Øieblik (Kl. 11) sendes den ene Bombe og Granat herind efter den anden. Af Saarede haves kun, i Forhold til Bombernes Mængde, et meget ubetydeligt Antal, ja man siger endog kun 3 a 4. Jgaar døde en Soldat af 8de Bataillon af Lufttrykket af en Bombe; men troe mig, en saadan Diævel har ogsaa en svær Kraft; den gaaer saaledes som ingenting igjennem et Huus fra øverst til nederst, borer sig derpaa 3 a 4 Alen ned i Jorden og efterlader sluttelig et Hul i Omfang som en lille Mergelgrav. - J Morges forsøgte Tydskerne at storme et lille Blokhuus vi have udenfor Fæstningen for at beskytte Dæmningen ved Gravene omkring Samme. Tydskerne lede herved et betydeligt Tab og maatte strax i stor Uorden trække sig tilbage. - Endskjøndt jeg gjerne kunde anføre en stor Deel comiske Scener, som jo ogsaa forefalde her i Mængde, er jeg dog ikke synderligt oplagt hertil, eftersom jeg ikke gjorde Bekjendtskab med Morpheus sidste Nat; dog maajeg bemærke, at en Kone med den største Omhyggelighed slæbte paa en Støvekost uden Børster, for at faae den med over til Fyen. En Anden vilde absolut have en gammel Koe afsted, og glemte derimod at faae hendes 2 smaa Børn over. - Til i Formiddags, Kl. 9, havde Fjenden kastet 200 Bomber herind. Kl. 4 1/2 Eftermiddag. Fra Kl. 12 til 21 var det roligt; nu derimod sende Tydskerne os atter adskillige Bomber. 6 Huse ere nedbrændte og vist 30 a 40 Stkr. demolerede. – (Posten skal afgaae; imorgen noget Mere.)¬
Viborger Samler, 1849-05-21
J et andet Brev fra Fredericia, skrevet den 18de Mai Form., hedder det at en større Deel af Byen er afbrændt. Lieutenant Bjerregaard af Jngenieurerne og en Arbeidsmand af Byen nævnes som dræbte og tvende Koner ere blevne let saarede.
Viborger Samler, 1849-05-21
Viborg, den 21de Mai. (Correspdeft.) Fredericia, den 18de Mai, Kl. 7 Morgen. Bombardementet vedvarede igaar Aftes til Mørket faldt paa hvorefter vi havde Ro til imorges Kl. 3 1/2, da det atter begyndte. Desværre havde Tydskerne det Held ved den tredie Bombe at antænde en af Byens største Gaarde, hvorefter der strax stode 3 Bygninger ibrand. Det synes nu som Fjenden beskyder Byen fra flere Kanter. Jgaar bleve 23 Mand (Civile og Militaire) saarede og 4 Mand dræbte. Ogsaa idag ere Adskillige komne til Skade Kl. 9 1/2 Formiddag.
Viborger Samler, 1849-05-21
For Øieblikket har Fjenden formindsket Jndsendelsen af Bomberne, det vil sige nu falde de kuns omtrent hver 5te Minut; Taxten er ellers omtrent 90 i Timen. Kl. 6 Eftermiddag.
Viborger Samler, 1849-05-21
Bombardementet vedvarer, mange Bygninger ere nedbrændte og brænde endnu.
Viborger Samler, 1849-05-21
Det her i Viborg igaar fortalte Rygte, at Ryes Brigade havde trukket sig tilbage til Aarhuus, viser sig efter sikkre Efterretninger med Dagsposten at være aldeles falsk. Jndtil igaar Eftermiddags var Stillingen derimod uforandret i og ved Skanderborg.
Viborger Samler, 1849-05-21
J Løverdags er Marineministeren atter fra Comiteen hersteds bleven tilsendt 1000 Rbd. til Sørustninger.
Viborger Samler, 1849-05-21
Ledigt Embede. Rector-Embedet ved den lærde Skole i Horsens. Gage 1400 Rbd., og fri Bolig. Opslaaet vacant den 14de Mai.
Viborger Samler, 1849-05-21
Handels-Efterretninger. Kjøbenhavns Marked, den 18de Mai. Solgt 1700 Tdr. 8081 Pd. Havre fra Kjøge til 2 Rbd. 48 s.; her i Havnen, circa 800 Tdr. graa Havre til 1 Rbd. 48 s. a 1 Rbd. 64 s.
Viborger Samler, 1849-05-21
Reisende. Med Dampskibet "Lolland" fra Kallundborg til Aarhuus, den 16de Mai. Baron Rosenkrantz, Pastor Hindberg, Raadmand Køster, Dhrr. Stabell, Høst, Petersen, Bruun og Boesen. Med Samme fra Aarhuus til Kallundborg, den 17de Mai. Major Hansen, Cand. Rasmussen, Postmester Petersen, Toldcontrolleurerne Hammelev og Sand, Assistenterne Raun og Caspersen, Kbm. Puntervold, Hr. Monberg, Jernstøber, Bøgh med Kone og Svigerinde.
Viborger Samler, 1849-05-21
Dampskibet "Jris var ikke ankommet til Aarhuus i Løverdags Aftes Kl. 8.
Viborger Samler, 1849-05-21
AVERTISSEMENTS. Viborg landoeconomiske Forening lader afholde et Dyrskue med Præmieuddeling i Juni Maaned førstkommende; Tid og Sted skal nærmere blive bestemt. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-05-22
Susto-Tidende. Jo Forsendes med Brevposten i Danmark og Hertugdommerne. Tirsdagen den 2. Mai 1849. Nr. 85. 77 Aarg.
Viborger Samler, 1849-05-22
Udenlandske Efterretninger. Frankerig. Vi meddele Efterretninger fra Paris af 13de, 14de og 15de Mai. Udenrigsminister Drouyn de Lhuus's stærke, næsten krigeriske Erklæring imod den russiske Jntervention i Østerrig og Odilon Barrots aabne og energiske Tale i Forening med hans loyale Udjævning af Conflicten imellem Nationalforsamlingen og den executive Magt have foreløbig sat Ministeriet i en mere fast Stilling end forhen. - J Toulon rustes med Jver for at tilføre Expeditionen i Civita-Becchia Forstærkninger. Rytteriet er allerede afsendt og 5000 Md. ville snart følge efter, saa at Ondinots Corps vil blive bragt til 20,000 Md. - Den Yndest, Ministeriet har erholdt har ikke kunnet forhindre det eclatante Nederlag, som Jndenrigsministeren, Leon Faucher, har lidt; thi med 519 Stemmer imod 5 udtaltes i Mødet den 14de et dadlende Votum imod fornævnte Minister, der i en til Departementerne sendt telegraphisk Depesche har tydelig lagt Planer for Dagen, der hentyde paa utilladelige Valgmanoeuvres. Hæren synes at have stemt en masse for den socialistiske Venstre, og ogsaa iblandt Mellemklasserne synes Socialisterne at have erholdt flere Stemmer end man havde ventet. Ogsaa over Neapolitanerne skulle de romerske Republicanere, rettere: Franskmænd, Ungarer, Polakker, Piemonresere, under Garribaldis Anførsel, have vundet Fordeele.
Viborger Samler, 1849-05-22
Efter de nyeste Efterretninger fra Paris af 15de Mai nærer man stor Ængstelse for Udfaldet af Valgene i Paris, hvor det moderate Parti er i Minoriteten. Ministeren Leon Faucher er entlediget.
Viborger Samler, 1849-05-22
Fra Jtalien har Ministeriet bekjendtgjort følgende Telegraphdepesche: "Palo, den 8de Mai. Den tredie Brigade og det 16de lette Jnfanteri-Regiment ere landede. Expeditionscorpsets Styrke er nu tilstrækkelig til at bevare den moralske Magt, Frankerig maa udøve i den romerske Stat. Den 9de Mai rykker Ondinot frem paa ny." Privatbreve tilføie, at det moderate Parti i Rom synes at faae Overhaand. Man mener, at det ikke vil falde Amellinvanskeligt at gjøre det tydeligt for Romerne, at de, saafremt de ikke ville den meest skamløse Reaction ved Cabinetterne i Østerrig og Neapel, maae skynde sig med at indlade Ondinot, hos hvem en romersk Parlamentair skal være indtruffen.
Viborger Samler, 1849-05-22
Storhertugdommet Baden. Efterretningerne fra dette af Borgerkrigen nu hjemsøgte Land ere høist nedslaaende, tildeels upaalidelige og forældede, da Skinnerne paa Jernbanerne ere oprevne paa flere Steder og de electroemagnet. Telegrapher ødelagte. Paa den store Folkeforsamling i Offenburg toges følgende revolutionaire Beslutninger: Anerkjendelse af Rigsforfatningen uden Overhoved; Brentano og Peter skulle være Ministre, en constituerende Forsamling for Baden sammenkaldes; alle politiske Fanger frigives, alle politiske Processer ophæves; Militairretterne ophæves. Hæren overlades det at vælg sine Officierer; Folkehæren sammensmeltes med den staaende Hær, Grundtyngderne afløses uden Godtgjørelse; Communerne ere selvstændige, nye Communalauctoriteter vælges; Eedsvorne=Retter indføres; det gamle ForvaltningsBureaucratie indføres; Communerne erholde en fri Forvaltning; en Nationalbank oprettes; det gamle Afgiftsvæsen casseres, progressiv Jndkomstskat; en stort Pensions fond organiseres for dem, der ere udygtige til at arbeide.
Viborger Samler, 1849-05-22
Landets Comitte bestaaer af 14 Medlemmer, hvoriblandt 2 Underofficerer. - Dette er skeet i et Land, hvor Regjeringen ikke hører til de renitente, den siger Ja til Alt, Struve staaer i Spidsen for Jnsurgenterne, der med Fæstningen Rastadt have gjort til Bytte Krigskassen med 20,000 Gylden, 300 Kanoner og 600,000 Pund Krud.
Viborger Samler, 1849-05-22
- General Hoffmann, der stolende paa sin Popularitet, ilede i Spidsen for 3 Escadroner til Rastadt, haabende at føre Garnisonen tilbage til dens Pligt, er med uforrettet Sag vendt tilbage efter at have udstaaet en skammelig Behandling. Et Antal badensiske Officierer gjøre, som det hedder, med Tvang Tjeneste i Jnsurgenternes Skarer. Den 14de om Aftenen var det mere roligt i Karlsrube, hvorfra Jnsurgenterne vare dragne deels til Rastadt, deels til deres Hjemstavn. Artilleriet er for en stor Deel, og Rytteriet næsten fuldstændigt forbleven sin Eed tro. Tøihuset tilbageerobredes i Karlsruhe af de Tropper, der forbleve deres Eed troe. Ministrene vare endnu den 14de om Aftenen i Hovedstaden, hvor de vilde trodse den mod dem fremrullende Torden. Tumulten begyndte dermed, at den 13de om Aftenen, efterat en Deel af Jnfanteriet, meest Recruter, havde aflagt Edden, gav Mandskabet sig til at sønderslaae Alt i Casernen; de Menige affyrede deres Geværer i Luften og forlangte at hjempermitteres; "thi dette, sagde de, hjemlede den nye Frihed dem Ret til. Kl. 10 om Aftenen samlede Pøbelen sig, forstærket ved Bønder fra Omegnen og med flere Soldater, for at storme Tøihuset, men bleve modtagne af Borgergarden og nogle gamle Soldater, der havde sluttet sig til Borgerne, og Jnsurgenterne maatte tage Flugten. Under Angrebet, længere ud paa Natten, faldt den brave Ritmester, Laroche, i Spidsen for sin Escadron. De insurgerede Menige droge i hundredeviis ad Jernbanen til deres Hjem.
Viborger Samler, 1849-05-22
Ogsaa fra Rastadt ere de fleste Soldater undvegne til deres Hjem. J beruset Tilstand have de forladt deres Qvarterer; Skarer af Arbeidere ligge berusede i Verts husene, hvor de doble paa Republikens Regning. Land comiteen, i hvilken findes Mænd, som Brentano, Heinrich Hoff og Werner, har udstedet en Proclamation til Jndvaanerne i Baden. Det hedder i dette publicerede Actstykke, at neppe er Forfatningen afsluttet, førend Kongernes Sammensværgelse og disses landsforræderske Forbindelse med Czaren af Rusland for at gjøre det tydske Folk til Trælle, førend Contrarevolutionen frækt og utilfløret træder frem. Vor tappre Hær har fulgt Pligtens Stemme; den har stillet sig paa vor Side. En saadan Forening gav vor Storhertug ingen gyldig Grund til at flygte, hvilket forræderske Ministre have tilraadet ham. Jhukommende de Forpligtelser, vi have overtaget paa Folkeforsamlingen i Offenburg, ere vi i Spidsen for vore brave Krigere rykkede ind i Karlsruhe. Vi ville værne af al Kraft over Persons- og Eiendoms-Friheden. Vi ville opbyde Alt for at holde Regjeringsmaskinen i Gang; vi ville forblive paa den os af Folket anviste Plads, indtil Folket har taget en endelig Bestemmelse angaaende Regjeringen." – J samme Tidende er ogsaa publiceret en Opfordring til Communalauctoriteterne og til Hærens Officierer. Hine paalægges det af alle Kræfter at medvirke til at de forløbne Soldater bringes tilbage til deres Garnisoner; disse opfordres, saafremt de have forladt deres Faner, til ufortøvet at vende tilbage til deres Pligt. Efter disse Opraab er Republiken endnu ikke proclameret.
Viborger Samler, 1849-05-22
Kongeriget Sachsen. Fra Dresden meldes under 15de Mai, at Fanger bestandig indbringes fra Freiberg og Chemnitz. De hemmelige Traade til Sammensværgelsen strække sig vidt omkring; i Dresden udbrød Opstanden for tidlig for de i samme Jndviede. Man troede at burde afbenytte den gunstige Leilighed, som den Udviklingsgang, det tydske Forfatningsspørgsmaal tog i Sachsen, frembød.